లైయర్స్ డైస్

లైయర్స్ డైస్, 2013 అక్టోబరు 5న విడుదలైన హిందీ సినిమా. జార్ పిక్చర్స్ బ్యానరులో అలాన్ మెక్‌అలెక్స్, అజయ్ రాయ్ నిర్మించిన ఈ సినిమాకు గీతా మోహన్ దాస్ దర్శకత్వం వహించింది. ఇందులో గీతాంజలి థప, నవాజుద్దీన్ సిద్ధికి ముఖ్యపాత్రల్లో నటించారు. ఒక మారుమూల గ్రామానికి చెందిన ఒక యువ తల్లి, తప్పిపోయిన తన భర్తను వెతుకుతూ, తనను తాను కోల్పోయిన నేపథ్యంలో రూపొందిన సినిమా ఇది.

2008లో తీసిన కెల్కుందో అనే షార్ట్ ఫిల్మ్ కు ప్రశంసలు వచ్చిన తరువాత, గీతా మోహన్ దాస్ తీసిన మొదటి సినిమా ఇది. 2013, అక్టోబరులో ముంబై ఫిల్మ్ ఫెస్టివల్‌లో ప్రపంచ ప్రీమియర్‌ విభాగంలో ఈ సినిమా ప్రదర్శన జరిగి, భారతీయ పోటీ విభాగంలో పాల్గొంది. 2014, జనవరిలో సన్డాన్స్ ఫిల్మ్ ఫెస్టివల్, ఇంటర్నేషనల్ ఫిల్మ్ ఫెస్టివల్ రోటర్‌డామ్‌లో ప్రదర్శించబడింది. సోఫియా ఇంటర్నేషనల్ ఫిల్మ్ ఫెస్టివల్‌లో ప్రదర్శించబడిన ఈ సినిమాకు ప్రత్యేక జ్యూరీ అవార్డు వచ్చింది.

61వ భారత జాతీయ చలనచిత్ర పురస్కారాలలో జాతీయ ఉత్తమ నటి (గీతాంజలి థప),  జాతీయ ఉత్తమ సినిమాటోగ్రఫీ (రాజీవ్ రవి) విభాగాల్లో అవార్డులు వచ్చాయి. ఉత్తమ విదేశీ భాషా చిత్రంగా 87వ అకాడమీ అవార్డులలో భారతదేశం తరపున అధికారికంగా పంపబడింది, కానీ అందులో నామినేట్ కాలేదు. 2014లో వచ్చిన హ్యాపీ జర్నీ వంటి సినిమాలకు పనిచేసిన ఆర్ట్ డైరెక్టర్ అజయ్ శర్మ, మహారాష్ట్ర స్టేట్ ఫిల్మ్ అవార్డ్స్‌లో ఉత్తమ ఆర్ట్ డైరెక్టర్ అవార్డును గెలుచుకున్నాడు.

నటవర్గం 
 నవాజుద్దీన్ సిద్ధికి (నవాజుద్ధీన్)
 గీతాంజలి థప (కమల)
 మన్య గుప్త (మన్య)
 విక్రమ్ భాగ్రా (హోటల్ యజమాని)
 మురారి కుమార్ (హోటల్ బాయ్‌)

నిర్మాణం 
2012 మార్చిలో తక్కువ మందితో తక్కువ బడ్జెట్‌లో సినిమా షూటింగ్ జరిగింది. సిమ్లా సమీపంలో కిన్నౌర్ జిల్లాలోని చిట్కుల్ గ్రామంలోనూ, ఢిల్లీలోని జామా మసీదుతో సహా వివిధ ప్రాంతాలలో ఈ సినిమా తీశారు.  సినిమాటోగ్రాఫర్ రాజీవ్ రవి (మోహన్ దాస్ భర్త) గతంలో దేవ్.డి (2009), గ్యాంగ్స్ ఆఫ్ వస్సేపూర్ (2012) వంటి సినిమాలకు పనిచేశాడు.

స్పందన 
"నిశ్శబ్దంగా వచ్చిన ప్రభావవంతమైన తొలి సినిమా ఇది" అని వెరైటీ మ్యాగజైన్ పేర్కొన్నది.

అవార్డులు 
 61వ భారత జాతీయ చలనచిత్ర పురస్కారాలు
 ఉత్తమ నటిగా జాతీయ చలనచిత్ర అవార్డు - గీతాంజలి థప
 ఉత్తమ సినిమాటోగ్రఫీకి జాతీయ ఫిల్మ్ అవార్డు - రాజీవ్ రవి
 సోఫియా ఇంటర్నేషనల్ ఫిల్మ్ ఫెస్టివల్, 2014
 ప్రత్యేక జ్యూరీ అవార్డు
 న్యూయార్క్ ఇండియన్ ఫిలిం ఫెస్టివల్ 2014
 ఉత్తమ నటి అవార్డు
 అంతర్జాతీయ పోటీలో ఉత్తమ చలనచిత్ర అవార్డు
 పెసారో ఇంటర్నేషనల్ ఫిల్మ్ ఫెస్టివల్, 2014
 ఉత్తమ చిత్రంగా లినో మిక్కీ అవార్డు
 గ్రెనడా సినీ డెల్ సుర్ ఫిల్మ్ ఫెస్టివల్
 కాంస్య అల్హాంబ్రా అవార్డు

మూలాలు

బయటి లింకులు 
 

భారతీయ సినిమాలు
2013 సినిమాలు
హిందీ-భాషా చలనచిత్రాలు